ทั้งนี้ คดีดังกล่าวเกิดขึ้นเมื่อวันที่ 10 สิงหาคม 2541 ทางกรมศุลกากรส่งเจ้าหน้าที่เข้าแจ้งความกับกองบังคับการสืบสวนสอบสวนคดีเศรษฐกิจ (สศก.) ปัจจุบันเปลี่ยนเป็นกองบังคับการปราบปรามอาชญากรรมทางเศรษฐกิจและเทคโนโลยี (บก.ปศท.) หลังจากตรวจสอบพบว่า มานิต พร้อมพวก ในฐานะเจ้าของบริษัทประมงไทย จำกัด(มหาชน) และบริษัทประมงไทย(สงขลา)จำกัด ได้ทำการยื่นเอกสารใบขนส่งสินค้าขาออก จำนวน 259 ฉบับ แจ้งการส่งกุ้งกุลาดำไปยังประเทศสหรัฐอเมริกาจำนวนทั้งสิ้น 13 เที่ยว น้ำหนักรวม 4,111,269.9 กิโลกรัม โดยนำสินค้าใส่ตู้คอนเทนเนอร์ส่งออกทางเรือ และไปเปลี่ยนถ่ายเรือที่ประเทศจีนก่อนส่งต่อไปยังท่าเรือลองบีชที่ประเทศสหรัฐอเมริกาต่อมาภายหลังตรวจสอบพบว่า สินค้าทั้งหมดที่ถูกส่งไปนั้นมีน้ำหนักรวมเพียง 128,260.11 กิโลกรัม แต่ทางบริษัทประมงไทยกลับทำเรื่องขอชดเชยเงินภาษีอากรตามน้ำหนักสินค้าที่ส่งออกไปในเอกสารดังกล่าว ทางเจ้าหน้าที่กรมศุลกากรได้เข้าแจ้งความดำเนินคดี แต่เวลาล่วงเลยมานาน 7 ปี ตำรวจก็ยังไม่ได้มีการติดตามจับกุมตัวผู้ต้องหาแต่อย่างใด กระทั่งได้ส่งคดีดังกล่าวมาให้กองบังคับปราบปรามดำเนินการโดยเบื้องต้น พล.ต.ต.วินัยทองสองได้สั่งการให้ พ.ต.อ.ฉัตรไชย เรียนเมฆ ผกก.1 บก.ป.ทำการสืบสวนเพื่อติดตามตัวผู้ต้องหารายนี้มาดำเนินคดีต่อไป
กรมศุลกากรส่งเจ้าหน้าที่เข้าแจ้งความกับกองบังคับการสืบสวนคดีเศรษฐกิจ (สศก.) เมื่อปี พ.ศ. ใด 
2541